דף 2260
דף מספר 2260 י"ב באדר תשע"ז 10 במרץ 2017
וּמָרְדֳּכַי יָצָא מִלִּפְנֵי הַמֶּלֶךְ, בִּלְבוּשׁ מַלְכוּת תְּכֵלֶת וָחוּר, וַעֲטֶרֶת זָהָב גְּדוֹלָה, וְתַכְרִיךְ בּוּץ וְאַרְגָּמָן; וְהָעִיר שׁוּשָׁן, צָהֲלָה וְשָׂמֵחָה. טז לַיְּהוּדִים, הָיְתָה אוֹרָה וְשִׂמְחָה, וְשָׂשֹׂן, וִיקָר. יז וּבְכָל-מְדִינָה וּמְדִינָה וּבְכָל-עִיר וָעִיר, מְקוֹם אֲשֶׁר דְּבַר-הַמֶּלֶךְ וְדָתוֹ מַגִּיעַ, שִׂמְחָה וְשָׂשׂוֹן לַיְּהוּדִים, מִשְׁתֶּה וְיוֹם טוֹב;
תשועתם היתה לנצח
ותקוותם בכל דור ודור.
ולא ייכלמו לנצח כל החוסים בך.
ארור המן אשר ביקש לאבדי
פורים לילדים- לו"ז אירועים ותורנויות
חגיגת פורים לילדים
בשבת ה- 11.3.2017
10:30- נצא לתהלוכת התחפושות המסורתית מבית ד-ו עד לחדר האוכל.
10:45 – תצוגת תחפושות בחדר האוכל הקטן
11:00- הצגת סבים – "זנב ודבש".
11:30 – פתיחת תחנות ההפעלה.
11:45 – ייפתחו דוכני האוכל בתשלום,
אנא הביאו כסף מזומן.
לכבוד פורים תעלה הצגה בהשתתפות סבתות וסבים מקומיים: 'זנב ודבש'
כדאי ממש! מתאימה לכל המשפחה! רישמו לפניכם
שבּת י"ג באדר 11.3 בתום תצוגת תחפושות שעה 11:00 בחדר האוכל
תורנויות בתחנות פורים ילדים – 11/3, יום שבת.
· שימו לב לשינויים בתורנויות - כולם זזו חצי שעה מאוחר יותר ממה שנאמר בהתחלה, עקב שינוי בלו"ז.
9:45- דוכן איפור פנים ברחבת ד'-ו'/ שירה קפלן ומיכל גוריון- כולם מוזמנים להגיע ולאפר את הילדים לקראת התהלוכה.
10:30- תהלוכה מ ד'-ו' לחד"א
10:45- תצוגת תחפושות בחד"א הקטן
11:00- הצגת סבאים
11:30-תחנות נפתחות + מתנפחים +סנפלינג
11:45- דוכני אוכל נפתחים (תשלום במזומן בלבד!)
בריכת דגים +באולינג
קליעה למטרה- ליצן
קליעה למטרה -פרחים ופרפרים
קליעה למטרה- בוב ספוג
גילי גוריון
שירי ענבר
אפרת פורת
שקד ידין
רעות בן שושן
אורנה ווילסון
נועה רב
הלל מרומי
אורלי ברקין
עתליה לב
יובל ליבנה
רוני אשוח
גל רכס
נדב יפלח
ליאת צביר
חגית גוריון
במידה ויירד גשם, הפעילות תצטמצם לתוך חד"א ולא יהיו כל התחנות. הורים רלוונטים יקבלו על כך הודעה.
אסיפה – קלפי – עדכונים.
יום שני 6.3.2017 נענו קרוב ל – 30 איש להודעות ב"מקומי" והגיעו לאסיפה רבת נושאים .
נשאלה שאילתה (יונה אורן) לגבי דודי שמש מדיניות התקנה ומדיניות תיקונים.
תשובה : מדיניות התקנת דודי שמש נבדקת . תיקון דודי שמש נמשך כסדרו. דורון לקח על עצמו לחדד עובדה זו לענף הבניין.
סגירת חדר האוכל בשבת : נמסר מידע על ידי דורון/אלון בנוסף לפרסום בדף.
התקיים דיון , כולל תקוות לימים אחרים והחזרת עטרה ליושנה , וגם אמירות והבנה שמציאות 2017 איננה מציאות 1957. גבע משתנה.
האסיפה העבירה הנושא לקלפי שיערך 17.3.2017
הסדר בריאות: מענית הציגה ההתאמות בתחום הבריאות ( פורסם בדף ) הנגזרות מ"איחוד התקציבים".
התקיים דיון והערה אחת נרשמה לבדיקה בנוגע ל"מרשם כרוני של תרופות ללא מרשם".
הסדר הלוואה לרכישת רכב לעובדי חוץ ( פורסם בדף) .
אלון מסר מידע על מצבת עובדי החוץ , אופי ההסדר המוצע, והצורך בהפחתת הלחץ על צי המכוניות של גבע ותכנית ההיסעים של גבע.
התקיים דיון קצר ובהצבעה : 20 בעד - אין מתנגדים. אושר לביצוע.
הקצאת הדיסקו ( פורסם בדף) .
נעמה ורינת הציגו עמדת ועדת תרבות וועדת צעירים לגבי הצורך במקום זה.
יפתח הציג הצורך במרכז ישיבות והדרכה בעבור בקרה.
התקיים דיון רב משתתפים ונשמעו בנחת עמדות שונות.
גם הובעה תקווה שככל שההחלטה בקלפי תהיה להשאיר מקום זה לצרכי קהילה – אכן תתרחש במקום דינמיקה ציבורית משמעותית.
האסיפה העבירה הנושא להכרעה בקלפי שיערך 17.3.2017 ( ההצבעה תהיה בקשה מול בקשה : בעד להשאיר כמבנה ציבור מול בעד להעביר לצרכי בקרה).
קלפי : יום ו' 17.3.2017 יתקיים קלפי על שני נושאים :
1/ סגירת חדר האוכל בשבתות.
2/ הקצאת הדיסקו למבנה ציבור / צרכי בקרה.
עדכונים ביחס לתאריכים הנוגעים להליך ההצבעה על חלופת האגודה ( שימו לב לתאריכים החדשים) .:
1. מפגש עם דגן לוין ודגן יראל : מימון ועוד . יום א' 2.4.2017 19.30 חדר האוכל.
2. מפגש צעירים - חלופה למי ולמה ? יום ד' 5.4.2017 מועדון לחבר 20.00
3. אסיפה מיוחדת לחלופת האגודה לצורך העלאת הנושא לקלפי 17.4.2017
4. קלפי חלופת האגודה 28.4.2017 .
שבת בהירה חמימה ורגועה.
ליורם ובתיה אלוני
בן לתומר וסושה
לכל המברכים והמברכות להולדת בננו מאי
רצינו להודות אלפי תודות לאמירה ידין ושירי ידין על הליווי המקצועי ומעל הכל על הסבלנות, זה אינו מובן מאליו.
וכמובן לבנות מ"לה ללדת" על היוזמה והעזרה בבישול ואפיה בימים הראשונים
יישר כוח תבוא עליכם הברכה
אילן, סיון, עידן ומאי ארבל
לשבוע שבין 1117/3
טיול חוג יהדות
יום ג'14/3
בעקבות אורי אילן (ר. פרטים בהמשך)
יום ד' 15/3 גבע
חייו הסוערים של רבי עקיבא
ימי ג' 9:00
ימי ה' 20:30
יוקרן החלק השני של חג העליה
חלוקת הצמידים לפורים
תיעשה בימים שלישי 14.3 וחמישי 16.3 בשעות 17:00-19:00
יהיה ניתן לקבלם גם בשעות היום אצל נעמה במזכירות החל מיום שלישי.
בברכה, נעמה רז
מכאן ואילך קופת הבית תפתח פעמיים בשבוע בימים שני וחמישי בין השעות 9.00 ל 12.00 (ולא כפי שפורסם קודם)
ולסיום: משנכנס אדר מרבים בשמחה ואני מוסיפה- גם בטיולים, ומשום כך אעדר גם בשבוע הבא (12-16/3). בעניינים דחופים ניתן יהיה לפנות למרפאה, וביום שישי גם אלי.
פעילות התנדבותית וקריאה לדגל
(לצורך נוחיות, נכתב בלשון נקבה)
מידי פעם ולאחרונה לא מעט, יש מחסור בעובדות בגיל הרך. מצב זה, מסתבר, אינו רק מנת חלקנו בגבע, אלא ממש תופעה במגזר הקיבוצי ובענף הגיל הרך.
בקרוב ייערך כנס של מנהלות מש"א ומנהלות הגיל הרך והחינוך, אשר יעסוק בפתרונות אפשריים להתמודדות עם המצב שנוצר, התארגנות עצמאית של מנהלות מש"א וחינוך.
מסתבר שקיימות מספר אפשרויות שעוד לא מוצו, למשל מחו"ל: מתנדבים או נוער נעל"ה. כמובן גם בארץ, פנייה למקורות גיוס שלא מוצו עדיין, מגזרים חדשים.
בכל מקרה המצב הקיים אינו מאפשר המשך התמודדות סביר וגורר משאבים רבים, וקשיים רבים לא פחות.
העבודה בגיל הרך, נמשכת 6 ימים בשבוע, תחילת כל יום ב- 07:00 וסיומו ב – 16:00
נשמח לשמוע מחברים וחברות המעוניינים להשתלב בעבודה בגיל הרך.
השילוב יכול שיהיה ליום חלקי, מהבוקר – 07:00 חצי יום, או המחצית השנייה עד 16:00.
אם יש בכן מישהי המעוניינת בעבודה מאתגרת (וחמודים)
מוזמנות ליצור קשר ולהצטרף לשורות הגיל הרך
עובדי חוץ, העושים שימוש בהסעות נהגי הבית
האסיפה מיום 06.03.17 אישרה את הסדר ההלוואה לקניית רכב לעובדי חוץ.
תנאים טכניים ופרטי ההסכם, פורסמו בדף גבע האחרון,
ובאתר גבע, מדור עלון, דף מס' 2259, ברשימתו של יאיר קארו.
דרושים 3 חברים לדירקטוריון חברת בקרה
צוות איתור ברשות יוסי כץ, מזמין חברים להציע מועמדות.
הפרסום יהיה לשבועיים ימים, עד 24/03
המעוניינים מוזמנים לפנות למש"א בקיבוץ.
(פרטים נוספים יפורסמו במדור דרושים באתר גבע)
א. הלוואי ויכולנו לעצום את עינינו בשלווה מתוך שהננו סמוכים ובטוחים שמנהל מקרקעי ישראל
לא ימשיך "להיכנס לעצמותינו" ומשום כך לא לדון בנושא "חלופת האגודה"
1. הממשלה מקשה בבירוקרטיה על יישום חלופת האגודה (הממשלה דרך מקרקעי ישראל)
משמע אכן מנהל מקרקעי ישראל אכן לוחץ ומתערב וימשיך בכך בדיוק כטענת תומכי החלופה.
2. ח"כ ברושי הדגיש בשאילתה שלו כי "מתווה חלופת האגודה לבנייה בקיבוצים קיבל את
תוקף בג"ץ מיולי 2016. קיבוצים רבים לרבות בעוטף-עזה מעוניינים בחלופה זו, אך ההחלטה
עדיין לא יושמה".
* משתמע כי: קיבוצים רבים לרבות בעוטף עזה מעוניינים בחלופה זו .
* חלופה זו קיבלה תוקף בבג"צ.
3. סגן שר האוצר ענה על השאילתה של ח"כ ברושי במקום שר האוצר הממונה על מנהל
מקרקעי ישראל, ואמר: "בניה בקיבוצים יכולה להתאפשר רק במקרים בהם הקיבוץ הצטרף
להסדר חלופת האגודה והשלים את העסקה, לרבות תשלום בגינה וחתימת חוזה חכירה.
בהמשך מובאות תלונות של יו"ר התק"מ ניר מאיר וח"כ ברושי נגד מנהל מקרקעי ישראל ממ"י)
בדיוק כטענות תומכי חלופת האגודה להוצאת ממ"י מחצר הקיבוץ.
להלן התייחסות בדגש "לאישור הכפול" שהוא עיקרה של רשימה השנייה :
גם אם נניח בצד את כל הנושאים "שהדליקו אש זרה" בחצר ופרמטרים נוספים שלפתו כעניבת
חנק לוח זמנים מופרך, והידועים היטב למי שהיה ותפקד היטב כיו"ר צוות הפנסיונרים, הרי נחרט
עמוקות בזיכרוננו שה"אישור כפול" "בגבע לאן" היה תחת לחץ לוח זמנים שהוכתב ע"י גורמי פנים
(משמע, לא הייתה חובה או נגרם נזק לאופציה כלשהי לו גם נדחה תאריך ההחלטה. הפוך מכך,
בזמנו נדרשה דחייה ומתינות ובודאי בעת בדיון שינוי אורחות חיים במובן הרחב ביותר, כפי
שמזכיר הכותב. במקרה "חלופת האגודה" לא אנו קובעים את לוח הזמנים אלא גורם חוץ הוא
זה שקובע וכדי שתשארנה כל האפשרויות בידנו עלינו לעבוד לדאבוננו לפי דרישה חיצונית זו.
3. ושוב לעניין ההצגה המאוזנת- כאיש הקיבוץ השיתופי אני מצפה שתעלה ברשימתך את
הסיכונים העתידיים בחתימה / אי חתימה על "חלופת האגודה" לגבי הקיבוץ השיתופי וכן
גם הסיכונים באי חתימה לקיבוץ "מתחדש" שגם הוא "סיכון עתידי"...
סיכום, לדאבוננו ההחלטה קשה, אך לשמחתנו ההליך פשוט לכן, אצביע בעד "החלופה" בהצבעה הראשונה ואחליט סופית כמו אחרים, רק בהצבעה השנייה המכרעת, בסיום הגשת המידע ולא
אמהר להחליט ללא נתונים נוספים.
ושוב, הלוואי ויכולנו לעצום את עיננו בשלווה... (כי העולם ממתין רק לנו).
חדר האוכל לאן?
אל תשליכנו לעת זקנה - או סגירת חדר-אוכל בשבת בצהרים
אני קוראת לכל החברים רגע לפני ההצבעה – עצרו. סגירת חדר-האוכל בשבת היא רק התחלה של תהליך המכוון להפיכת גבע מקיבוץ שיתופי לקיבוץ מופרט. אז אם זה מה שאנו רוצים ורק אחר-כך נעשה את כל מה שמתחייב מהשינוי.
אני מבינה את כל החברים שעדיין נותנים תורנויות שרצונם להיות חופשיים ולעשות לביתם.
חשבו עלינו המבוגרים שנתנו עשרות שנים תורנויות ולא שעה וחצי פעם בחודשיים, אלא חצי יום כל חודש. האם לא מגיע לנו לעת זקנה שנוכל לארח את אורחינו בביתנו הקיבוצי. שנוכל ליהנות מחברה ולא לשבת לבד בבית? אם רוצים לחסוך בהוצאות ומספר האוכלים לא רב – מדוע 2 חברות בקופה, מספיק אחת. במקום שכירה ששכרה רב, מדוע לא חברה, כפי שהיה.
חישבו על כך ונקווה לטוב
חדר האוכל שבת – לסגור או לא לסגור
1. תורנות התורנות במכונת הכלים מאד קצרה: פחות משכעתיים. היום חברים עושים אצת התורנות הזאת פעם ב-4 חדשים.
אני מוכנה להצטרף לרשימת התורנים.
כמו שכמה חברים טענו באסיפה, התורנויות לא צריכות להיות סיבה לסגירת חדר האוכל בשבת.
2. ישנם חברים מבוגרים אשר חיים לבדם וחשוב להם לצאת מהבית לחדר האוכל בשבת.
3. בקיץ מכינים הרבה יותר מנות לשבת ויותר חברים מגיעים לחדר האוכל.
יש 20 מתנדבים בגבע רוב השנה. אין להם מקום לבשל ארוחה טובה במטבח שלהם. גם היום המתנדבים מכינים ארוחות בוקר וערב. להוסיף גם ארוחת הצהרים זה כמעט בלתי אפשרי.
שוחחתי עם כמה משפחות צעירות שטענו שהם רוצים את חדר האוכל בשבת אבל טיב האוכל יגרום להם להצביע נגד.
שוחחתי עם יואב גלילי ראש ענף המזון:
1. הנתונים שנמסרו באסיפה ע"י מנהל הקהילה ומנהל מש"א לא היו על דעתו של יואב.
2. יואב לא הוזמן לישיבת המזכירות שדנה בנושא.
3.עובדת שכירה בשבת לומדת יום בשבוע ועבודת שבת לא עולה 10000 שקל אלא חוסכת עשרת אלפים ₪ שממילא היינו צריכים לשלם לה.
4.לפני שהועלתה ההצעה דבר יואב עם תורני שבת ובהסכמתם אפשר להוריד את מספר תורני השבת מששה לשלושה.(1 בהגשה, 1 בקופה את הכלים הגדולים להשאיר ליום א'. השכירה תעזור לכולם)
5 .ארוחות הבוקר עולות הרבה יותר מארוחות שבת בצהרים לחבר גבע בשבת פחות עובדים בח=א
כתב: אלי גורן
מימין- יובל גוריון, אהרונצ'יק חזין, לייבוש רם
הדיסקו לאן? - ו. צעירים
מבנה "הדיסקו"– לאן?
בעקבות דיון באסיפה בנושא ה'דיסקו'-שינוי יעוד או השארת הנכס לצורכי הקהילה?
מחשבות לקראת הכרעה בקלפי (ב- 17.3.2017- פורים).
מעט היסטוריה וקצת על המצב
ה'דיסקו'- בשמו ההיסטורי, הינו מרחב ציבורי חברתי תרבותי של גבע.
בשנת 1972 עלו קבוצת צעירים נמרצים במעלה המדרגות, בנו, שיפצו, הביאו ספה מפה, גרוטאות נאות משם ועיצבו את ה"דיסקו" שהיווה לאורך שנים אבן שואבת למפגשים חברתיים ותרבותיים.
שנים רבות עברו עליו, והוא לוקה בבעיות "זקנה" המצריכות חידוש ו"מתיחת פנים" בסכום צנוע. לצורך כך, הוקצו כספים ייעודיים של ועדת תרבות במסגרת תכנית שנתית 2017. לאחר השיפוץ יתאפשר להשתמש במקום לצרכיה קהילה ולאירועים פרטיים
(ללא ריקודים).
למה להשאיר את "הדיסקו" בקהילה?
א. מחסור במרחבים חברתיים ותרבותיים-גבע צומחת דמוגרפית: בתינו הומים בתינוקות, קליטה של בנינו ומשפחותיהם בהווה ובעתיד, משפחות מתרחבות, צעירים ונוער תוסס שמחפשים להיות בייחד.
ב. לאירועים ציבוריים ופרטיים.
ג. לזמן מפגשים חברתיים מגבשים באופן בלתי אמצעי.
ד. נכס ציבורי שיימסר מהקהילה- לא יוחזר אליה!
היערכות לקראת שיפוץ
באחריותנו לארגן קבוצת צעירים, נערים, הורים וחברים שייקחו חלק בשיפור המבנה. הכוונה לרענן את פני המקום באמצעות כוחות מקומיים ככל הניתן (למעט שיפוצים מקצועיים),לצבוע קירות, להכין ספסלים ושולחנות ב'נגריית נוער גבע' בניצוחו של אנדרס... לתפור כריות למושבים ועוד.נארגן יופי של מקום מזמין וחמים!
הפעלת 'הדיסקו'
ü עדיפות ראשונה למטרות ציבוריות.
ü אירועים פרטיים יערכו על פי החלטות גבע ל"שימוש מוסדר למבני ציבור".
ü ילדים ונוער בפיקוח מבוגר אחראי. מגיל 18 באחריות עצמית.
ü יקבע נוהל שמירה – וניקיון המבנה ותכולתו.
אנו חברה חפצת חיים בואו נשמור ונטפח את נכסי התרבות שלנו נשמח בהם למענינו ולמען שרשרת הדורות הבאים.
נעמה ורינת בשם ועדת תרבות וועדת צעירים
זכרונות מהסולם12 - דנדי
השבוע הלך לעולמו יוסף קראוס (יוסקה קראנו לו)
ב-1943 אמצע מלחמת העולם השנייה הגיעו לארץ ילדי טהרן. הם הגיעו לאחר מסע ארוך ותלאות רבות, וחולקו בין הקיבוצים המושבים ומי שהיה מוכן לקלוט.
לגבע הגיעו כעשרה נערים ונערות, הם נקלטו מיד בחברת הילדים ובכיתות, במחזור ה' היו הרוב וגם במחזור ו' ביניהם אחותו של יוסקה, לאה.
מחזור ה' יוסקה קראוס בשורה הראשונה שני משמאל
כרגיל אחרי העבודה אני עולה בסולם לגג ב-ס. היום נרשמתי בתור לרכיבת אופניים, כך שמהגג אני יכול לראות מתי יסיים הילד שלפני את תורו, וכבר יורד ומתחיל ברכיבה, את התור ניהל יוסף קראוס, הוא גם היה ראש "ועדת אופניים" וגם תחזק את האופניים, הוא ידע לעשות משלוש פנימיות מפוצצות פנימית אחת טובה.
כל הילדים המתחילים ברכיבה רכבו רק על רחבת בית הספר, עד שעברת טסט אצל יוסקה, ואז יכולת לרכוב עד הכביש הראשי.
מי זוכר עדיין את "ראשי השולחנות", אני מתאר לי שלכל אחד מאתנו ישנה עדיין שריטה קטנה או גדולה מהימים ההם.
כאלה שלא אוכלים עד היום גבינה לבנה . או סלק וחצילים ואפילו עוף מכובס.
לא היה ראש שולחן כמו יוסקה, הוא לא ויתר על שום דבר, הייתי אחד מהחניכים שלו, בתקופה ההיא הוא היה סיוט בשבילי, בשנה שלאחריה עברתי לשולחן אחר והוקל לי .
השנים עברו מחזור ה" גמר את ב-ס ויוסקה התקבל לחברות בגבע והחל לעבוד בענף הפלחה, תוך זמן קצר היה לאחד העובדים המרכזיים, כמה שמחתי שהתאפשר לי להיות בן זוגו לעבודה במכבש החבילות.
מלחמת העולם הסתימה, והוריו של יוסקה שניצלו מהתופת עלו לארץ ,אבא שלו היה סנדלר והתמקם ביפו.
יוסקה כמו בן טוב עזב את הקיבוץ ובמשך כמה שנים עבד עם אביו בסנדלריה, בביקוריו המעטים אמר שהכול בסדר.
בסוף שנות השישים פתחה בקרה חנות בתל-אביב, אחיק שמחוני שהיה המנהל, הציע ליוסקה שייקח על עצמו את ניהול החנות, לזה הוא לא יכול היה לסרב . יוסקה למד את נושא השיווק , ועשה זאת בהצלחה רבה עד צאתו לפנסיה.
יוסקה קראוס היה דמות מיוחדת, בשבילי הוא היה כעין מורה דרך.
נסגרת ההרשמה לשנת הלימודים תשע"ח
קריאה אחרונה !!!
לימודים מקצועיים, תארים אקדמאים ותארים מתקדמים, בשנת הלימודים הקרובה.
חברות וחברים המעוניינים לצאת ללימודים, בשנת תשע"ח הנכם מוזמנים לפנות, לוועדת השכלה.
הועדה תומכת ומעודדת לימודים, בעיקר עבור שדרוג מקצועי ותנאי עבודה, קידום בתפקיד,הגדלת כושר השתכרותה וסבה מקצועית.
ההרשמה תיסגר בסוף חודש מרס - 2017
מומלץ ורצוי לקרוא את תקנון הלימודים- 2016, נמצא באתר גבע.
חברים שלימודיהם יאושרו, יידרשו לחתום על התקנון, טרם יציאתם ללימודים.
את הבקשות ניתן להגיש: במייל beeri.hila@gmail.com
הילה לנדאו, בשם הנהלת מש"א
מכרז לדירה
לדירת דרומית בבית מס' 96
דירת נועה חזין
בית מזרחי לבית יוסי וחנה לימור/דני ודובי פלג/אילנה לוסטיג
גודל הדירה כ- 50 מ"ר פונקציות: שני חדרים, פ.מטבח+מבואה גדולה תא שירותים ומקלחת
הדירה מיועדת לחבר או מועמד יחיד(ה) / גרוש(ה)
לזוג / זוג עם ילד(ה)
מועמדים המבקשים להשתתף במכרז מתבקשים להעביר בקשתם במעטפה חתומה למזכירות או לרשות הבינוי במשרד הבניין.
מומלץ לבקר בדירה ולהתרשם ממנה. מפתח יינתן על ידי הרשות
מס' טלפון של כרמלה 054-4700056
מועד סגירת המכרז 21 מרץ 2017
תכובדנה רק מעטפות שתגענה למזכירות/לרשותעד מועד זה.
על הגבעטרון
זה פרק לי את כל הדמעות שהיו לי לשנה הקרובה
ישבנו כל המשפחה בתיאטרון הבימה חלקה באולם וחלקה בשמים והתענגנו כמו שכבר שנים לא התענגנו.
ירדנה ארזי והגבעתרון עומדים כמו נסיכים של זמן ומצמררים לנו את הנשמה.
זה לא פשוט לשאת את התענוג הזה.
היום . אחת וחצי בצהרים
הבימה מלאה עד הכסא האחרון באנשים כל כך יפים וכל כך של כאן
)גם אשכנזים וגם ספרדים(
רובם לבושים בלבן
לרובם יש טלפון ישן שלא מקבל כל חצי רגע הודעה
הבמה מוצפת אור של עמק
הם עולים הקבוצה מגבע , אין מסתנן אחד
הם נעמדים פעורי חיוך מלאי חיוניות ופוצחים "בים השיבולים"
ואני רוצה למות , אבל זה ממש לא הרגע
האולם מתמלא בחציר
הרמוניה שאי אפשר למצוא היום אפילו לא אצל הדג נחש
אחרי שלושה שירים עולה לבמה מלכת אסתר בכבודה ובעצמה
איזה ירדנה ארזי היא
יפה עד השמים . לבושה כל כך צנוע אבל יפה כמו בז'ורנלים
בחצי רגע היא הופכת לחברה הכי טובה שלנו הקהל
היא מתחברת בחצי שנייה לחבורה וביחד הם לוקחים אותנו בעד היד לסביבה הכי יפה שנשארה לנו בארץ
ירדנה היא אחת מהזמרות הכל כך מיושבות שלא סיגלה לעצמה שום מניירה
היא בטוחה ומוסרת את הקול הנהדר שלה בלי חצי תנאי והלב שלנו קופץ משמחה לא מתוכנן
מלא אנשים מהקהל , אנשים באמת העלו לה לבמה זרי פרחים נהדרים הם מסרו לה את הזרים עם בלי סוף אהבה נישבע שגם אני הייתי עולה אבל לא היה לי זר
והאמת שמה שלא הצליח לקיבוץ כרעיון, דווקא כן מצליח לירדנה ארזי והגבעטרון. אז נכון שכבר מהרגע שירדנה עולה לראשונה לבמה ברור מי הכוכב הגדול יותר בין שני האייקונים הישראליים האלה (בערך כל רבע שעה על השעון עולה מישהו אחר לבמה כדי להביא לה זר פרחים, בעודה מנסה בכל כוחה לשכנע כי היא "כל כך מתרגשת"), ונכון שלעיתים הגבעטרון נופלת לתפקיד להקת הליווי של ארזי, אבל בסך הכל מדובר במופע שמצליח לספק לשני הצדדים נפח שווה מבחינת חשיבות. כך, למשל, הקהל הנרגש זוכה לביצוע הרמוני במיוחד של "חופים", לא לפני שארזי מספרת שזה היה הסולו הראשון שלה בלהקת הנח"ל – שהגיע רק אחרי שחתמה קבע. סיפור נחמד שהוא רק אחד מני רבים אותם מספרת ירדנה על הבמה תוך שהיא חושפת את אישיותה הכובשת.
לא תתאכזבו. ההרכב המלא | צילום: רונן אקרמן
קורס להכשרת דובר/ת קיבוץ - מודעה
הקורס להכשרת דובר/ת קיבוץ
הקורס יחשוף בפני המשתתפים את עולמות הדוברות והתקשורת ויכשיר אותם להתמודד מול אתגרים תקשורתיים הנוגעים לחיי היומיום בקיבוץ ובקהילה תוך הבנת הזירה התקשורתית הכוללת. בין היתר יכשיר הקורס את משתתפיו בעבודת דוברות לרבות ייזום מהלכים תקשורתיים חיוביים על הקיבוץ בכלי התקשורת וניהול מצבי משבר תקשורתיים.
במהלך הקורס ניגע בסוגיית הקשר עם העיתונאים ומערכות חדשות, תוך הבנת האינטרסים השונים בקשר בינינו לבין המדיה, נבדוק מהן הסיבות בגינן נרצה לעודד חשיפה תקשורתית ובאילו מקרים נעדיף להישאר "מאחורי הקלעים" וכיצד עלינו לנהל ולהתנהל במצבי משבר תקשורתיים,ניפגש עם דמויות מפתח בעיתונות הארצית, המקומית והקיבוצית ונאסוף כלים מעשיים לביצוע התפקיד.
נושאים שיועברו בקורס:
• למה לי תקשורת עכשיו?
· תפקידו של דובר הקיבוץ ותפקיד דובר התנועה הקיבוצית
· התנועה הקיבוצית – אתגרים הסברתיים
· התקשורת הישראלית ויחסינו איתה כאזרחים וכקיבוצים
· אני בתקשורת משמע אני קיים?! יחסי דובר עיתונאי, מהו סיפור, איך מספרים אותו, למי ומתי?
• משמעות ודרכי השימוש בכלי תקשורת פנימיים וחיצוניים לחיזוק הקהילה
· הבדלים בין פרסום, יחסי ציבור ודוברות – יתרונות וחסרונות
· חיזוק התקשורת הפנים קיבוצית- העברת מסרים, ניהול אתר
· ניהול משבר תקשורתי - תקשורת הפנימית וחיצונית- עקרונות וסימולציה
• בניית ה"סיפור" וכתיבת הודעה לעיתונות
· תקשורת ויזואלית: חשיבות התמונה והסיפור בתקשורת העכשווית
· החיים במרחב הוירטואלי: שימוש מושכל במדיות חברתיות לצרכים פנימיים וחיצוניים
במהלך הקורס ניפגש עם אנשי מקצוע מ"השטח" שיסייעו לנו, לצד ההרצאות המקצועיות, להבין את מהות הקשר בין התקשורת לקיבוצים וכיצד ניתן להיעזר בתקשורת לצרכים פנימיים של כל קיבוץ וקיבוץ.
מנחי הקורס: יאיר פז, דובר התנועה הקיבוצית ,אימרי מזור, ניהול משברים תקשורתיים, זוהר סוסנקו, יועץ הדיגיטל לתנועה.
הקורס יתקיים בבית התנועה הקיבוצית, ליאונרדו דה וינצי 13, תל אביב
אוכלוסיית היעד: מנהלי קהילה, חבר/ה בצוות צח"י, חבר/ת קיבוץ שהקיבוץ מעוניין למנות אותו/ אותה כמי שייצג את הקיבוץ מול התקשורת הפנימית והחיצונית בשגרה ובחירום .
משך הקורס: 4 מפגשים. 9:00-15:00 תאריכים: 8.5.17, 15.5.17, 22.5.17, 29.5.17
עלות הקורס למשתתפ/ת : 1,000 ₪. למשתתפ/ת שני מאותו הקיבוץ: 800 ₪
לפרטים והרשמה: hr@tkz.co.il שלומית צימרינג, פיתוח הון אנושי,
פורים,אסתר, אחשוורוש ואוזני המן. פשוט אי אפשר להפריד בין אלה ובין שאר הליצנים, האלזות והחיילים (אלאור עזריה – כך שמענו...) של החג הזה. וכך אומר מיקי שמו שהוא קונדיטור מוכשר מאין כמוהו והמתכון שלפניכם הוא שלו:"עם כל הכבוד להמצאות וחידושים אזן המן היא עדיין העוגייה המבוקשת ביותר בפורים. אני משלב בבצק אבקת סוכר, וכך הוא יוצא נימוח ונמס בפה, וגם מקפיד על כמות נדיבה של מלית"
גרם (3 כוסות) קמח420
1/8כפית מלח
כפית דבש1
11/2כוס אגוזי מלך טחונים דק
130גרם (½1 כוסות) פרג טחון טרי
:1 מחממים חלב עם חמאה, דבש וסוכר בסיר קטן עד שהסוכר נמס ומביאים לסף רתיחה. מנמיכים את הלהבה, מוסיפים אגוזים ומערבבים כדקה.
2. מכינים את הבצק
1.מערבלים את כל חומרי הבצק בקערת מיקסר עם וו גיטרה 3-2 דקות במהירות בינונית עד לקבלת בצק אחיד וחלק. עוטפים את הבצק בניילון נצמד ומעבירים למקרר לשעה
2 מחממים תנור ל-180 מעלות ומרפדים 2 תבניות בנייר אפייה
3 ,מרדדים את הבצק על משטח מעט מקומח לעלה בעובי 1/2 ס”מ.
4. קורצים עיגולים בקוטר 8 ס”מ, מניחים כפית מלית במרכז כל עיגול, סוגרים למשולש עם פתח קטן למלית ומהדקים.
משאירים במרכז כל אוזן המן פתח קטן כדי שהבצק לא ייסדק בזמן האפייה: טיפ: משאירים חור קטן במרכז כל אזן המן כדי שהבצק לא ייסדק בזמן האפייה